货物。男女杂沓，甚非礼法。臣思京师乃天下观瞻之地，况今七品以上，俱膺封典，身为命妇，与寒门妇女不同。宦家习尚，更为国体所关，体统尤不可不存。伏乞圣鉴，勅部传禁。以后八旗妇女，不得轻走街市，拥挤贸易。不惟风化之原可端，而政治之体亦美。」又奏请定部院九品职官制度，以免官员任免升降失序：「臣惟致治之道，在于用人。用人之法，宜先定爵。我皇上图治惟殷，求贤如渴，设官分职，满汉并用。各有品级，有正从，一如前制，详且善也。独是满汉文职，自一品以下，俱有等差，而部院衙门内，竟无五品之官。稽古酌今，不无未备之憾。开创之初